SUNNUNTAI
Woodstock 99 päättyy tänään.
Neljännesmiljoona hikistä auringonpolttamaa ihmistä -
taistelee olosuhteita vastaan.
NETFLIX-DOKUMENTTISARJA
Tervetuloa Woodstockin kolmanteen päivään.
Meillä oli eilen tyydyttävä ja tapahtumarikas päivä.
Kysymyksiä riittää.
Eilen yleisö alkoi rikkoa osia äänitornista.
Woodstockin järjestäjät vähättelevät sotkua,
mutta moni sai vammoja.
Woodstock 99 oli päättymässä.
Sunnuntaiaamun lehdistötilaisuus varsinkin ärsytti.
ABC:N TOIMITTAJA
John, missä olit Limb Bizkitin esiintyessä?
Millainen vastuu teillä on?
Paljonko järjestyksenvalvojia teillä on?
Kentällä oli eilen 200 000 nuorta pitämässä hauskaa.
John Scher yritti maalata ruusuista kuvaa -
tapahtuneesta.
Hän tiesi, että hänen oli pidettävä tarina kasassa.
Meillä oli upeaa musiikkia ja muutama luupää,
ehkä 50, jotka aiheuttivat harmia.
Yritetään keskittyä positiiviseen…
Lehdistö oli nähnyt tarpeeksi tietääkseen, että pieleen meni.
Näin ylhäältä käsin, mitä tapahtui. Se oli väkivaltaista.
Se oli vaarallista ja vihamielistä. Suuri joukko nuoria aiheutti ongelmia.
Ihmisiä kohdeltiin väkivaltaisesti.
He kiillottivat sen kaiken,
ja tilanne vain paheni.
Sunnuntai, festivaalin viimeinen päivä.
Jestas.
MTV:N JUONTAJA
Kävely festivaalialueelle oli kuin heräisi -
känni-illan jälkeen sängystä epämiellyttävän muukalaisen kanssa.
"Mitä hittoa olen tehnyt?"
Halusin Willie Nelsonin avaavan sunnuntaiaamun -
melkein kuin uskonnollisena kokemuksena.
Olin taivaassa.
PROMOOTTORI
Väärä talo.
Sunnuntaina tapaamani ihmiset vaikuttivat uupuneilta.
Jaetaan tämä hetki heidän kanssaan.
Sunnuntaina se oli kuin pakolaisleiri. Jotain, mitä näki uutisissa,
telttakylä täynnä roskia. Se oli yököttävää.
Siellä haisi pahalta, eikä missään voinut peseytyä.
Siinä vaiheessa suihkujono oli kauhean pitkä.
Vihaiset ihmiset rikkoivat putkia.
Siitä syntyi joki.
Suihkuveden ja vessoista tulevan ällöttävän nesteen sekoitusta.
Useimmat eivät tajunneet, että se oli paskaa.
Haluatteko Woodstockiin? Mutaan vaan!
Meille piti olla vesipullojen täyttöpaikkoja,
mutta vesi oli joko ruskeaa tai hanat eivät toimineet.
Vesihanat päälle!
Hanoista tuleva vesi ei ole…
Se on ruskehtavaa. Ei ihan ruskeaa.
TERVEYSTARKASTAJA
Tehtäväni oli varmistaa, että vesi on turvallista käyttää.
Tapahtuman aikana -
otimme näytteitä juomavedestä ympäri aluetta -
ja toimitimme ne laboratorioon.
Sunnuntaiaamuna menin labraan.
Avasimme viljelykaapin oven.
Haju oli tyrmäävä.
Suurin osa näytteistä oli saastuneita.
Kaikki ilmainen juomavesi oli likaantunut ulosteesta.
Ajatus siitä, että ihmiset joivat sitä ja peseytyivät siinä…
Se oli kuin pahin painajainen.
Tämä se on elämää!
Heräsin sunnuntaiaamuna.
Kurkkuni oli kipeä.
Huuleni olivat rohtuneet, ja kieleni oli haavoilla.
Samoin ikenet ja koko suu.
En voinut syödä enkä juoda. Pystyin hädin tuskin puhumaan.
Selvisi, että minulla on haavainen ientulehdus,
joka johtui likaisesta vedestä.
Woodstockin ei pitänyt olla tällainen.
Siitä piti tulla kaunis kokemus.
Pakkasimme tavaramme, ja yhdeltä iltapäivällä olimme lähteneet.
Paljon ihmisiä on lähdössä.
Kaikki ovat uupuneita.
Aivan toimintakyvyttömiä.
Carson täällä, Woodstockin ulkopuolella.
Konsertti ei ole vielä ohi.
Autoja menee tasaisena virtana.
Ihmiset poistuvat konsertista.
Minne matka? Konsertti jatkuu vielä.
Me lähdemme. -Miksi?
Täällä haisee. -On likaista.
Olemme ihan poikki. Kuumuus uuvutti meidät täysin.
Sunnuntaina ihmiset olivat saaneet tarpeekseen.
Kenelläkään ei ollut enää rahaa, ja hinnat olivat ihan älyttömiä.
Moni myi jo ei-oota.
Jäljellä olevat saattoivat veloittaa mitä vain.
Kaikki on järkyttävän ylihintaista, mutta se pitää vain maksaa.
Vesipullon hinta nousi neljästä, viidestä dollarista 12 taalaan kolmantena päivänä.
FESTIVAALITOIMISTO
Negatiivinen energia -
alkoi vallata yleisön sunnuntaina.
Ainoa, mistä kukaan tunsi optimismia…
TUOTANTOTIIMI
…oli huhu, joka oli kiertänyt pari päivää,
että festivaalin lopussa nähtäisiin jotain erityistä.
Onko viimeinen esiintyjä vahvistettu?
Red Hot Chili Peppers on viimeinen virallinen esiintyjä,
joka päättää festivaalin sunnuntaina.
Valmistelemme vielä jotain loppuun.
Se on toistaiseksi yllätys.
Puhuttiin, että joku tulee Chili Peppersin jälkeen.
MTV:N TUOTTAJA
Kyselin siitä, ja huhuttiin, että Prince esiintyisi.
Kuulin, että Guns N' Roses palaisi eläkkeeltä.
Jopa toimiston henkilökunnalla oli teorioita siitä, kuka sinne tulisi.
LANGIN AVUSTAJA
Yksi huhu oli Bob Dylan.
Huhutaan, että Bob Dylan tulee.
The Grateful Dead.
The Rolling Stones.
Michael Jacksonkin oli mainittu.
Se oli hyvä syy jäädä katkeraan loppuun.
KLO 16.15
Iltapäivällä yleisö oli melko tohkeissaan.
Koetimme pitää lempeää linjaa,
ja Jewel sopi siihen täydellisesti.
TULE VAIMOKSENI JEWEL
Olemme täällä Woodstockissa.
Luin yleisöä lavan takaa -
ja mietin biisilistaa.
LAULAJA
Tässä on 13 kappaletta.
Mietin millaisella yhdistelmällä voisi yrittää saada ihmisiä keskittymään.
Kerrottiinko sinulle mudasta?
Kaikkia on heitelty.
Sheryl Crowta heiteltiin.
Älä ota sitä henkilökohtaisesti.
Tiedän.
Jewel!
Palatessamme aidan luo olin jo lähes katkeamispisteessä.
JÄRJESTYKSENVALVOJA
Odotin, että pääsisin bussiin ja kotiin.
Jewelin tullessa sävy oli muuttunut.
Ilmapiiri alkoi muuttua. Oli vaikea sanoa, mitä se oli,
mutta tuntui, että yleisö voisi muuttua milloin vain.
Siellä oli arvaamatonta, outoa energiaa.
Tässä käy vielä huonosti.
Se oli Jewel.
Menimme suoraan bussiin lavan takana.
Eteenpäin vain. Liikettä.
Antakaa hänelle tilaa.
Se oli tosiaan erilaista.
Me lähdimme.
Ilmassa oli käsinkosketeltavaa vihaa,
eikä vain testosteronihuuruisten nuorten miesten osalta.
Kaikki olivat vihaisia.
Nuoriso kiihtyi.
He olivat saaneet tarpeekseen roskista…
VALOKUVAAJA
…kuumuudesta ja hinnoista.
He aikoivat nyt tehdä jotain.
Sisäänkäynti helvetin portille.
Nykypäivän maailmassa festivaalia riepoteltaisiin -
TikTokissa, Snapchatissa ja Instagramissa,
mutta niitä ei ollut silloin.
Eivät nuoret voineet muuta kuin kääntyä järjestäjiä vastaan.
He repivät aidan alas.
Tämä on epätodellista.
Kaatakaa aita!
Kaatakaa se!
Kaikki alas!
Tämä on historiaa!
Heille riitti.
Nuoret olivat saaneet tarpeekseen.
KLO 18.35
Jotkut sanoivat…
LOPPUKONFERENSSI
…ettei liikenne pysyisi hallinnassa. Se pysyi.
Turvatoimia epäiltiin. Nekin toimivat.
ONEIDAN PIIRIKUNNAN EDUSTAJA
Nyt jotkut sanovat, ettemme saa tätä siivottua. Teemme senkin.
Sunnuntai-iltana oli lehdistötilaisuus. Ehkä siitä löytyy video.
Tämä oli upeaa. Nuoret olivat mahtavia. Se oli täydellistä.
Olemme tyytyväisiä. Kaikki on hyvin. Ei ollut vakavia välikohtauksia.
Tiedättekö, että osia aidasta on revitty alas?
Palanen aitaahan on hyvä muisto.
Ihmiset eivät kai voineet vastustaa sitä. He tahtoivat palan Woodstockia.
Näin, mitä tapahtui. Olin puhunut monen ihmisen kanssa.
Tuo oli paskapuhetta.
Alueella on yhä noin 150 000 ihmistä,
joilla on hauskaa.
Pormestari oli siellä. He taputtelivat toisiaan selkään.
Minusta tuntui silloin mahtavalta.
Julistimme ennenaikaisesti onnistuneemme.
Tämä on ollut ikimuistoinen konsertti kaikille mukana olleille,
osallistujille ja koko yhteisölle.
Joku kysyi: "Miltä nyt tuntuu? Se on nyt tehty. "
Sanoin, ettei se ole vielä ohi.
Uskon, että kaikki sujuu hyvin.
Michael, esitän nyt kutsun -
tulla tänne uudelleen. Olisi kunnia saada teidät tänne -
ja rokata New Yorkissa.
Kaupungin edustajat…
YKSI WOODSTOCKIN PERUSTAJISTA
…kutsuivat meidät uudelleen. Se oli mahtavaa.
Kiitos. Olette olleet upeita, ja olemme tästä kiitollisia.
Lähdin hyvillä mielin.
KLO 19.45
Woodstock 99, myrsky on tulossa.
Michael ja John ovat optimisteja.
Heille kaikki oli positiivista.
Olimme kaikki hermostuneita edellisillan tapahtumien jälkeen.
TV-TUOTTAJA
Show kuitenkin jatkui.
Toivoimme parasta ja rauhallisempia päitä.
Chili Peppers tekee juttuaan.
Aivan villiä.
Olimme lähdössä. Loppu häämötti.
Piti vain selvitä Red Hot Chili Peppersistä.
Flea oli ilkosen alasti.
Jos muistan oikein,
monet yleisöstä olivat myös alasti.
Chili Peppers?
Se oli aika sekavaa.
Tuntui melkein siltä kuin olisi sodassa. Selvinnyt taistelusta.
RAUHANPARTIO
Sunnuntai-iltana olin festivaalitoimistossa.
Red Hot Chili Peppers esiintyi yhä.
Olimme nukkuneet yhteensä ehkä neljä tuntia.
Olimme siis uupuneita.
He ovat sammuneet.
He ovat tehneet liikaa töitä.
Olin uuvuksissa. Toimistossani oli radiot.
FESTIVAALIVASTAAVA
Äkkiä kuulin tuottajien Michael Langin ja John Scherin kanavalta…
Huomio kaikki lavalla.
He aikoivat jakaa 100 000 kynttilää.
Voi veljet.
Pomo ja minä katsoimme toisiamme…
Michael on kynttilämies.
Minä tiesin siitä hyvin vähän.
Suunnittelimme kynttilöitä Chili Peppersien setin loppuosaan.
Columbinen ampumistapaus oli tuore.
Aseväkivalta alkoi tulla näkyviin amerikkalaisessa yhteiskunnassa.
Ajattelimme, että aseiden vastustaminen voisi olla aatteemme.
Ajatuksena oli, että festivaalin huipennus valaistaisiin kynttilöin.
ASEIDEN VASTAISEN LIIKKEEN PERUSTAJA
Se olisi tämän sukupolven visuaalinen mielenosoitus -
aseväkivaltaa vastaan.
En tiennyt mitään kynttiläsuunnitelmista.
Aloin heti huutaa radioon, ettei sillä ole palotarkastajan hyväksyntää.
En tiedä, mitä siellä tapahtuu…
John Scher käski minun olla hiljaa ja poistua kanavalta.
Kyläläiset ovat rauhallisia. Kaikki on hyvin. Ei huolta.
Kaikilta oli otettu pois tulenarat esineet festivaaleilla,
ja nyt yleisöä pyydettiinkin sytyttämään kynttilät.
Seisoin lavan sivustalla.
Flean alaston pylly oli kolmen metrin päässä minusta,
kirjaimellisesti.
He alkoivat soittaa "Under the Bridgea".
Sitten yhtäkkiä -
avautui valtava kynttilämeri.
Se oli todella kaunista.
Valo levisi koko yleisöön,
satojen tuhansien ihmisten joukkoon.
Se oli hyvin alkuperäisen Woodstockin henkistä, senhän piti olla rauhaa -
onnea ja yhdessäoloa.
Rauhaa.
Toisin kuitenkin kävi.
Kun antaa tulen yleisölle,
jota on kolme päivää kohdeltu kuin eläimiä…
Se ei ollut fiksua.
Näin kaukaa jotain, mikä näytti tulelta.
Katsoimme toisiamme, että tämä ei ole hyvä juttu.
Täällä lavan turvahenkilöstö. Konsertti on parasta keskeyttää.
Olin lavan sivustalla. Olin hyvin huolissani.
Ensinnäkin pelkäsin, että joku loukkaantuisi.
Toiseksi tiesin, että tästä tulee uutisjuttu.
Tervetuloa takaisin ohjelman pariin.
Päälavan luona on tulipalo.
Konsertti lopetettiin hetki sitten. Taivas tietää, mitä tapahtuu.
Tämä on ollut äärimmäisyyksien festivaali.
Tänne tarvitaan nopeasti paloauto.
Olin huolissani tästä tulipalosta.
Sellaiset asiat voivat johtaa suurempaan kaaokseen.
Rauhoittukaa. Emme tahdo…
Meillä oli alueella palokunta.
Michael hyppäsi lavalta mennäkseen paloasemalle.
Minä päätin mennä lavalle.
Tämä ei kuulu esitykseen. Se on todellinen ongelma.
Palokunnan on tultava paloautolla sammuttamaan palo.
Tehdään yhteistyötä…
Michael ilmoitti, ettei yleisö lähtenyt. He pelkäsivät.
Ala tulla tänne.
En voinut uskoa, etteivät he halunneet lähteä.
Sanoin, että tulen mukaan.
Käske heitä painumaan helvettiin.
Tämä on työsi.
Tuolla on tulipalo.
Mene sammuttamaan se.
Keskustelin lavan takana Anthony Kiedisin kanssa.
Pyysin häntä auttamaan yleisön rauhoittamisessa.
Hän vastasi, etteivät he kuuntele häntä. Ettei hänellä ole sanottavaa.
Jumankauta, tämähän on oikea Ilmestyskirja. Nyt.
Haluatko tehdä sen?
Ensimmäinen encorebiisi oli tribuutti Jimi Hendrixille.
"Fire", tuli.
Kun bändi alkoi soittaa,
paloja alkoi syttyä enemmän.
Niitä syttyi yhä enemmän.
Red Hot Chili Peppers!
Red Hot Chili Peppers lopetti,
ja kaikki odottivat jotain erikoisesiintyjää.
Lisää!
Olimme innoissamme.
Mutta show oli ohi.
Toivottavasti teillä oli hauskaa. Oli hienoa, että olitte täällä.
Olkaa varovaisia kotimatkalla.
Nähdään taas pian.
Tunteitaan pidätelleet ihmiset olivat nyt lisäksi pettyneitä.
Siellä näytettiin vain Jimi Hendrixiä -
suurella videoscreenillä.
Luulen, että se oli viimeinen tulitikku,
joka sytytti rovion.
Yleisölle se oli merkki polttaa paikka maan tasalle.
Pala, saatana!
Sytytä se tuleen!
He heittivät tuleen kaiken, mitä käsiinsä saivat.
Lisää puuta!
Se oli pelottavaa, koska näin, miten ihmisiin tarttui -
vihainen laumamentaliteetti.
Ihmiset, jotka eivät yleensä ikinä tekisi tällaista,
menivät täysillä mukaan tähän joukkotuhoon.
Se levisi kulovalkean tavoin.
Taivas oli oranssi.
Kaikkialla oli tulipaloja.
Se oli kaaos.
Hendrix soittaa, kun Rooma palaa. -Voi luoja.
En tiedä, näettekö. Taivas on oranssi, paljon savua.
Aivan. -Ihan älytöntä.
Siinä tuli paniikki.
Avustajat tulivat tuottajien trailerista -
ja heittelivät laitteita pikkubussiin.
Se oli kuin jokin Hanoin valtaus.
Me lähdemme nyt. -On aika lähteä.
Täällä alkaa olla…
Meille sanottiin, että nyt riittää, ja meidät pakattiin bussiin.
Vauhtia.
Menkää.
Jutun aihetta olisi ollut,
mutta kenenkään turvallisuutta ei haluttu vaarantaa.
Woodstock 99, hyvästi, ehkä iäksi.
Olimme yhdellä teistä, jotka veivät pois festivaalialueelta.
Vähän pidemmälle.
Katsoin ulos ikkunasta, ja näin…
VIDEOKUVAAJA
Jumalauta!
Saatko tämän videolle? Luoja.
Ajattelin, että nämä tapahtumat pitää saada talteen.
Olin ulkona autosta kuin Dukes of Hazzard.
Menemme sisään. Joka paikassa palaa.
Menemme lähemmäs.
Aloin juosta sitä kohti.
Kaikki tulivat ulos. Me yritimme päästä sisään.
En tiennyt, mitä siitä tulisi.
Kuvaa tuota.
Tämä on aivan hurjaa.
Mitä hittoa siellä tapahtui?
Tämä on kuin jostain… Kärpästen herrasta kai.
Ihmiset työntävät tornia.
Oli selvää, että he yrittivät kaataa tornin.
Torni taitaa kaatua.
Kuuli, miten se natisi.
Torni kaatuu.
Ei!
Voi luoja!
Tornissa roikkui ihmisiä. Se oli kuin Apinoiden planeetasta.
Kun tulee osaksi laumaa,
muuttuu eläimeksi.
Kaikki nämä ihmiset -
käyttäytyivät kuin eläimet.
He haluavat vain tienata meillä rahaa, ja olemme vihaisia.
Ei mellakkaa voi lopettaa 90-luvulla.
Painukaa helvettiin täältä. Aiheutatte mellakan.
Tarkkailimme lennonjohtotornista.
TURVALLISUUSPÄÄLLIKKÖ
Viekää väkenne pois.
Alue pitää turvata, ennen kuin sinne lähetetään hoitohenkilökuntaa.
Tämä oli hätätilanne.
Odotin kuolemia, tallottuja, pahoinpideltyjä ja tapettuja ihmisiä.
Oli kyse ihmishengistä.
Tarvitsen apua.
Minua heitellään esineillä.
Tule tänne.
Toimistosta alkoi tulla radioviestejä: "Valmistautukaa pahimpaan."
"Tehkää barrikadit."
Riehuva nuorisojoukko kyllästyi tanssimaan roihujen ympärillä -
lavan edessä.
PÄÄLAVA
He päättivät laajentaa riehumista muulle festivaalialueelle.
Valitettavasti sille tielle osui myyjien alue.
KAUPPIASKYLÄ
Pysy täällä.
Kun radiosta alkoi kuulua yhä hätääntyneempiä viestejä,
menin tiimini kanssa kahden ison teltan luo.
Joillakin myyjillä oli 60–70 000 dollarin edestä käteistä.
Miten täällä menee?
Käskimme myyjiä sammuttamaan valot, vetämään verhot kojujen eteen,
ja pysymään hiljaa. Sulkisimme kylän.
Yritimme tietysti tehdä sen rauhallisesti -
paniikkia tai pelkoa lietsomatta, mutta olin kauhuissani.
Aloimme kuulla rytmistä laulua,
ja näytti siltä kuin musta pilvi olisi tullut meitä kohti.
Se oli valtava väkijoukko. He lauloivat Rage Against the Machinea.
"Haista paska. En tee, mitä käsket."
Jumalauta!
Vapaa!
Se oli anarkiaa, kaaosta ja laumamentaliteettia.
Ihmiset ottivat CD-levylaatikoita.
Menin tietenkin mukaan, kun kaikki muutkin.
Myyjätelttojen keskellä oli kuusi pankkiautomaattia.
Joku yleisöstä huomasi sen, ja se pysäytti kaiken.
Joku huusi: "Pankkiautomaatteja!" Kaikki hyökkäsivät sinne heti.
Rahaa!
He rikkovat pankkiautomaatit.
Voi luoja.
Siinä vaiheessa kaikki Woodstockiin liittyvä -
oli väkijoukon tuhoamislistalla.
Pääsin läpi. Olen tulossa luoksesi.
Kaikki työntekijät tahtoivat piiloutua toimistoon.
RAVE-TUOTANTOPÄÄLLIKKÖ
Neljä radiotani huusivat koko ajan.
Yksi toimiston työntekijöistä alkoi teljetä pääovia.
Kaikki miettivät, miten tämä päättyisi.
Kuulin kuin räjähdyksen.
Useita perävaunuja on tulessa.
Näimme perävaunujen palavan.
"Tuo pitää kuvata." Juoksimme sinne.
Siellä oli autoja, joissa oli bensa- tai propaanitankki.
Jos sellainen räjähtää, moni loukkaantuu.
Olimme sen kaiken keskellä.
Yhtäkkiä.
Jumalauta.
Pum!
Oli kuin pommi olisi räjähtänyt festivaalialueen keskellä.
Sitten toinen pommi.
Helvetti. Tämä ei ole hyvä.
Nyt saimme aikaan ääntä!
Otetaan pääluku ja häivytään. Tämä ei ole tämän arvoista.
Se oli kuin Jerikon muurien kaatuminen.
Silloin sanoimme, että nyt pitää lähteä.
Kuulin räjähdyksen.
Ihmiset juoksivat. Tällä kertaa ihan tosissaan.
Sitten tunsin, kun minua iskettiin mahaan.
Katsoin ylös ja näin naamiopäisen hepun.
Liikettä.
Menkää takaisin. Noin.
Poliisi on paikalla.
Lähtekää. Poliisi saa hoitaa tilanteen.
He olivat kuin iskusotilaita pamppuineen ja suojineen.
Ajattelin, että voi paska.
Poliisi hoitaa homman loppuun.
Lähdetään me hittoon täältä.
Michael ei näyttänyt hätäännystään.
Hän oli varmasti huolissaan tapahtumista.
Seurasin häntä. Ajattelin, että hän menee katsomaan,
miten kansalliskaarti toimi.
Menin sen kaiken keskelle saadakseni tuntuman.
Se oli kamala loppu kelvolliselle viikonlopulle.
Ajattelin, että tässä on siivoamista.
Hän käveli kauppiaskylään.
En ollut nähnyt häntä lainkaan koko aikana.
Ajattelin, että hitto, Michael Lang.
"Olen Colin Spear ja olen aina halunnut tavata sinut."
Hän vain käveli hävityksen keskellä.
Hän ei puhunut meille juuri mitään, ei kysynyt, olemmeko kunnossa.
Ei vaikuttanut siltä, että hän juuri välittäisi.
Oli pettymys, että se päättyi noin. Todella.
Mutta siitä pitää vain jatkaa.
Se oli surullista. Tuntui siltä, että tässä se nyt oli.
Tämän jälkeen ei tule toista Woodstockia.
Michael?
Pilar, mene pois.
Se on rauhallisin tapa hoitaa asia.
Mahtavaa.
Se oli…
Se oli loppu.
MAANANTAI
Kello oli 6.30.
Pilar sanoi: "Äiti, sinun pitää nähdä tämä."
Nousimme hänen autoonsa ja ajoimme ympäriinsä.
Voi luoja.
Se näytti sota-alueelta. Roskaa ja savuavia kasoja kaikkialla.
Siellä oli 12 puoliperävaunua.
Sanoin Pilarille, että tässä oli Woodstock 99 -
poltettuna maan tasalle.
Duke Devlin on ollut mukana vuodesta 1969.
Miten voit tänä aamuna?
Täällä oli paljon rumaa.
Tämä taitaa olla Woodstockin loppu.
Se on surullista. En voi sanoa paljoa.
Maanantaiaamuna roskaa lenteli kaikkialle.
Siellä oli uutiskuvaajia.
Koska kännyköitä ei ollut,
tiesimme, että vanhempamme ovat hätääntyneitä.
Oli mellakoita, ihan hullua.
Paikkoja räjäyteltiin ja sytytettiin tuleen.
Ihmiset hyppivät roihujen yli ja heittelivät tavaroita.
Se oli villiä. Hullua porukkaa.
Tulisitko uudelleen Woodstockiin?
Ehdottomasti. Ei epäilystäkään.
Kuulostaa hassulta, mutta vaikka kokemus oli pelottava,
se oli hauskaa.
Näin bändit, joita rakastin.
Se oli elämäni kokemus.
Se oli elämäni paras kokemus. 22 vuotta myöhemmin -
se on ehkä sitä yhä.
OLE ROHKEA!
Sääntöjä ei ollut. Voi tehdä mitä haluaa.
Se tuntui täydelliseltä anarkialta.
Minulla oli todella hauskaa.
Olen iloinen, että sain kokea sen. Melkoinen kokemus.
Se oli vapautta ilman vastuuta.
Se tuntui vaaralliselta yhdistelmältä.
Ajattelimme, että nyt kokoamme kamamme,
ruokimme ne, jotka pitää ruokkia, kirjoitamme tarinat.
Sitten tapahtui tällaista.
Koko maailma tiesi nyt, että tämä meni täysin perseelleen.
Kuvat levisivät kaikkialle.
Woodstock 99 -festivaali New Yorkin osavaltiossa…
…meni pieleen. Yleisö hyökkäsi telttojen, laitteiston ja ruokavaunujen kimppuun.
Woodstock-festivaali on savupilven peitossa.
Myyntikojuja ryöstettiin ja valotorneja kaadettiin.
…kun rockjuhlat muuttuivat mellakaksi.
Menimme toimistolle seuraavana päivänä.
Meidän piti allekirjoittaa sopimukset, ettei kukaan saanut puhua medialle.
"Rauhan ja rakkauden musiikkifestivaali muuttui mellakaksi."
Voisiko kukaan kertoa mitään pahempaa kuin mitä oli jo nähty?
Kaikilla oli omat teoriansa siitä, mitä tapahtui ja miksi.
Huhut levisivät kuin tulipalo.
Mietin usein, ajattelivatko tuottajat -
aina sunnuntaihin saakka,
että meillä on tässä vain suuri,
hyvin hallittu rockfestivaali.
Ettei se ollut Woodstock.
Ja sitten yhtäkkiä sunnuntai-iltana käy näin.
Syntyi Woodstock-sekasorto,
ehkä oheistuotteiden myynnin lisäämiseksi tapahtuman jälkeen.
Absurdi väite.
Se ei ole totta.
Tämän lehdistötilaisuuden pitämiseksi…
Maanantaiaamuna pidettiin viimeinen lehdistötilaisuus.
Promoottorimme Michael Lang.
Hei.
Silloin ei pitänyt pitää lehdistötilaisuutta. Tietenkään.
Panokset olivat valtavat.
Woodstockin brändi oli vakavissa vaikeuksissa.
Olin tapahtumien keskellä puoli kuuteen aamulla.
Näin pienen joukon ihmisiä,
jotka kulkivat alueella, sytyttivät tulia ja yllyttivät ihmisiä.
En todellakaan tuomitsisi koko yleisöä -
muutaman sekopään toilailuista.
He eivät ottaneet lainkaan vastuuta.
Heidän mielestään siellä oli vain muutama hölmö.
Kaikki, jotka näkivät videokuvaa, näkivät, että siellä oli tuhansia nuoria -
ryöstelemässä, rikkomassa paikkoja, sytyttelemässä tulipaloja.
Rooma paloi.
Kyse ei kuitenkaan ole siitä, kuka mellakoi.
Vaan miksi he mellakoivat.
Luulen, että se on kulttuurista. Joukossamme on aina anarkisteja.
Jotkut enemmän kuin toiset, ja on vain saatava nämä tyypit.
En usko, että kyse oli ongelmista. Kyse oli vain energiasta.
He olivat niin innoissaan viikonlopusta etteivät halunneet lopettaa.
He halusivat enemmän kaikkea, enemmän kokemusta.
He eivät olleet valmiita nukkumaan.
He olivat sekopääsegmentti.
Väkeä, joka oli etuoikeutettua,
mutta pelkäsi aikuistumista,
sitä että pitäisi mennä töihin,
perustaa perhe ja sellaista.
He olivat hyvin angstisia.
Ulos täältä!
Mikä tällä festivaalilla meni pieleen?
Vastaan yhdellä sanalla. Ahneus.
AHNEUS
Kävijän kokemus heitettiin ulos ikkunasta.
Näitä nuoria käytettiin hyväksi.
AHNEUS SAASTUTTAA
Ihmisiä kohdeltiin kuin koiria, kun heiltä saatiin rahat.
LOPPU VOITTO$TOKILLE
Mellakat olivat huipentuma kiukulle korkeista hinnoista.
Oli kuuma, haisimme, olimme väsyneitä ja krapulaisia.
Ihmiset olivat saaneet tarpeekseen -
ja antoivat periksi pedon luonnolle.
ALAS VOITTOSTOCK!
Siitä lehdistötilaisuudesta jäi huono maku -
paikallaolleiden suuhun.
Hyvästelemme Woodstock 99:n.
Hyvästi, paskaläjä.
Sitten tilanne paheni entisestään.
Festivaalin jälkeen,
kun palasin toimistoon, aloin saada puheluita.
Hysteerinen äiti soitti -
ja kertoi, että hänen tyttärensä oli raiskattu.
New Yorkin poliisi tutkii väitteitä siitä,
että neljä naista olisi raiskattu viikonlopun Woodstock-festivaalilla.
Washington Postin mukaan poliisi tutkii raiskausilmoituksia.
Kriisityöntekijät sanovat nähneensä väkivallantekoja jopa aivan lavan edessä.
Olen kuullut kertomuksia naisten ahdistelusta ja raiskauksista.
Sen ilmapiirin huomioon ottaen se ei yllätä.
Se on kuin vallitseva oikeutus.
Se näkyy rasismissa ja seksismissä. Luokkajaossa.
Se on ajatus, että olen sinua parempi ja voin alistaa sinut mihin vain.
Siihen aikaan piti vain elää sen kanssa ja kestää.
Minä en kuullut mitään raiskauksista -
tai naisten ahdistelusta ennen kuin festivaalin jälkeen.
Naisia kohdeltiin kamalasti.
Ajattelin, että olemme vastuussa kaikista.
Meillä on siis vastuu siitä, mitä naisille tapahtui.
Mutta se tapahtui salassa. Teltoissa ja…
Joku sanoi, että moshpitissä. En voi kuvitella.
Woodstock oli kuin pieni kaupunki.
Sanoisin, että siellä saattoi tapahtua -
yhtä paljon raiskauksia kuin sen kokoisessa kaupungissa.
En hyväksy sitä. Se oli väärin ja kamalaa.
Jos saisin tekijät kiinni, panisin heidät vankilaan.
Siellä oli kuitenkin 200 000 ihmistä.
Se ei saanut niin paljoa liikevoimaa,
että olisi aiheuttanut ongelmia.
Paitsi tietenkin uhreille.
Paskapuhetta.
Festivaalilla oli riittämättömät turvajärjestelyt.
Siinä yritettiin säästää.
Jos järjestää tapahtumaa, etusijalla on yleisön turvallisuus.
LAULAJA, KORN
He olivat täysin valmistautumattomia.
"Otetaan tänne neljännesmiljoona ihmistä ja katsotaan mitä tapahtuu."
HALUTAAN TISSEJÄ JA HAPPOA
Ei ihmisten loukkaantumista voi selitellä millään.
Tyttöjen pitäisi voida pitää hauskaa samalla tavalla.
Me Toon kaltaiset liikkeet kehittyivät vastineena -
sellaiselle käytökselle, mitä Woodstockissa nähtiin.
Monet valittavat "woke-kulttuurista",
mutta olen iloinen siitä, ettei kaikkea enää hyväksytä.
Vuonna 99 olimme lapsia.
Nyt olemme aikuisia. Olemme nyt itse vanhempia.
Olen iloinen, ettei minun tyttärieni tarvitse -
ajatella, että asiat vain ovat näin.
Olemme oppineet, millaisia emme halua olla.
Olemme asettaneet rajoja, jotka estävät meitä -
palaamasta siihen hulluuteen.
TISSITARKASTAJA
NÄYTÄ TISSIT!
Woodstock 99 on jäänyt muistiini -
menetettynä tilaisuutena.
90-luvulla -
nuorten ajatusmaailma oli erilainen.
He tulivat musiikin takia.
Tuskin he pystyivät ajattelemaan sosiaalisia näkökohtia.
Ja siellä oli sellainen elementti…
Siellä oli kusipäitä.
Lipunostajia ei voi valita.
Niin ei voi tehdä.
Woodstock ei koskaan katoa.
Woodstock 69 oli oma juttunsa, siinä oli oma taikansa.
Vahingoittiko 99 sitä?
Ehkä hiukan.
KOLME KUUKAUTTA TÄMÄN HAASTATTELUN JÄLKEEN MICHAEL LANG MENEHTYI
Selvä.
Kiitos.
UUTTA WOODSTOCK-FESTIVAALIA EI OLE SUUNNITTEILLA
Tekstitys: Teija Kuivalainen